Lemosin (Occitània)

**[[Lemosin (Occitània)|Lemosin]]** es una region istorica d'Occitània. Correspond a la ciutat antica dau pòble gau daus Lemoviç. Uei correspond aproximativament aus departaments de Cruesa, Nauta Vinhana e Corresa e a la Charanta Lemosina.

Sa capitala istorica es Limòtges (o Lemòtges) e lo gentilici es **lemosin -a**.

## Galariá

Image:PanoramaUzerche.jpg|Usercha
Image:Confolens_-_Église_Saint_Barthélemy.jpg|L'egleisa de Sant Bartomieu de Confolent
Image:Limoges bridge Saint Martial.JPG|Lo pont de Sant Marçau de Lemòtges
Image:Limoges Les Halles.jpg|Lo merchat cobèrt de Lemòtges
Image:Limoges Place de la République sous la neige.jpg|La plaça de la Republica a Lemòtges
Image:Eoliennes peyrelevade.jpg|Una eoliana sus lo replanat de Miuvachas
Image:Brive-la-Gaillarde, France Visitor's Center.jpg|Briva la Galharda
Image:Rochechouart chateau.jpg|Lo chastèu de Rechoard


## [[Eraudica]]
L'escut ancian (Ostau de Combòrn) es d'aur a cinc (o sieis) cotisas de gules. L'escut moderne (Ostau de Dreux-Bretanha) es d'ermina, bordat de gules.


Imatge:Armes Vicomtes Limoges.svg|Escut ancian de Lemosin, de l'Ostau de Combòrn

Imatge:Blason région fr Limousin.svg|Escut modèrne de Lemosin, de l'Ostau de Dreux-Bretanha


## Istòria
Segon Juli Cesar dins los *[[Comentaris sus la Guerra de las Gàllias]]*, la tribú daus lemoviç aguet un grand ròtle dins la resisténcia galla. Lor capitala era l*'oppidum* de *Durotincum* (actuau Vilatjobert, situat a Sent Deunis). 'Quela vila era lo punt d'encontre d'itineraris economics nombrós, en fach, los lemoviç eran coneguts per lor produccion d'aur esplechat dins las minas a ciau dubert que i eran nombrosas. D'autres sites avián lor importància coma lo pueg d'Eissandon, Aiun, Usercha o encara Sent Gençan.

Lo territòri daus lemoviç comencet de se romanizar en 52 avans lo Crist, data de sa conquesta per Cesar. Las vilas fugueren desplaçadas per fin de facilitar lo contraròtle de las rotas comercialas e daus autoctòns per l'autoritat romana. Aitau, la capitala daus lemoviç fuguet transferida a *Augustoritum*, la futura Lemòtges, ciutat creada entierament per los romans vers 10 avans lo Crist per fin de facilitar lo viatge per la ribiera de Vinhana.

Lemosin possedissiá de las ciutats segondàrias coma *Briva Curretia* (Briva) dins la rota Lion-Bordèu, *Acitodunum* (Aiun) dins la rota Borges-Clarmont. D'autres sites mai religiós, qu'òm ne serva daus vestigis, fugueren creats o romanizats, coma *Cassinomagus* (Chassanom) per sos termes, Tintinhac a Navas emb un santuari ente se remarca un temple e un teatre, e tanben Los Cars a Sent Merd.

Daus riches proprietaris que vivián dins de vilas esplechavan las champanhas lemosinas. La toponimia a servat lo remembre de 'quelas esplechas agricòlas e quauques còps de lor proprietari. Daus vilatges que lor nom s'achaba en -ac son d'ancianas vilas, coma Flavinhac (vila de *Flavinius*), Solenhac (*Solemniacum*, vila de *Solemnius*). Se son trobats daus vestigis arqueologics coma los Convents a La Chapela, la vila de Peira Bufiera, o la vila galloromana e los termes de Brachaud, au nòrd de Lemòtges.

## Geografia

## Dialecte
Vejatz  dialecte Lemosin.
thumb|center|300px|Lo Lemosin linguistic e administratiu, e sas vilas principalas.

## Vejatz tanben
*Lemosina (raça bovina)

## Liams extèrnes
* Institut d’Estudis Occitans dau Lemosin
* Collectiu Arri! (collectiu limotjaud per l'occitan (eveniments, lexics, cartas ...))